L 132/18 Jurnalul Oficial al Uniunii Europene 19.5.2011 DECIZIA CONSILIULUI din 12 mai 2011 de acordare de asistență reciprocă României (2011/289JUE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 143, având în vedere recomandarea Comisiei Europene emisă în urma consultării Comitetului economic și financiar, întrucât: (1)  România a implementat un program substanțial de reforme începând cu 2009. Finanțele publice au revenit pe o traiectorie mai sustenabilă, iar accesul guvernului la finanțare pe pieţele financiare s-a ameliorat semnificativ. În condițiile în care ajustarea bugetară continuă, cursul de schimb al monedei naționale a României (RON) față de monedele principalilor parteneri comerciali a devenit mai stabil, iar companiile-mamă ale băncilor străine și-au păstrat expunerile faţă de România, sectorul bancar a rămas stabil și bine capitalizat, iar deficitul extern al României a fost ținut sub control. (2) Este necesar să se continue consolidarea bugetară în vederea stabilizării și mai mult a ponderii datoriei în PIB și pentru a se garanta sustenabilitatea pe termen lung a finanțelor publice într-o societate care se confruntă cu probleme de îmbătrânire rapidă a popu- lației. România a început procesul de redresare, însă pentru moment finanțarea deficitului bugetar și refi- nanțarea datoriei care se apropie de scadență rămân costisitoare, iar România continuă să se bazeze prepon- derent pe instrumente de datorie cu perioade scurte de scadență. Stabilitatea sectorului bancar s-a menţinut, însă creșterea volumului de active depreciate ar putea crea în continuare presiuni asupra sistemului. (3) În aceste condiții, este crucial ca autoritățile române să continue aplicarea unor politici macroeconomice robuste şi credibile, pentru a evita apariția unor tensiuni majore pe piața financiară. Un element de bază al programului economic rămâne reducerea deficitului bugetar conform recomandărilor adresate de Consiliu României în cadrul procedurii de deficit excesiv. Pentru ca reducerea defi- citelor bugetare să poată fi sustenabilă, România trebuie să continue reforma sistemului de gestiune și control al finanțelor publice. (4) Consiliul examinează cu regularitate politicile economice implementate de România, mai exact în contextul analizei anuale a actualizării de către România a programului de convergență și a implementării programului naţional de reformă și al evaluării periodice a progreselor înregistrate de România în contextul raportului de convergență. (5)  Conform scenariului de bază al programului economic, nevoile brute totale de finanțare până în primul trimestru al anului 2013 sunt acoperite integral, iar guvernul își consolidează în continuare accesul la finanțare pe pieţele financiare, însă agenda reformelor nefinalizată și riscurile substanțiale care planează asupra scenariului de bază vin în sprijinul solicitării României de asistență financiară preventivă, ca o continuare a asistenței acordate în temeiul Deciziei 2009/458/CE a Consiliului din 6 mai 2009 de acordare de asistență reciprocă României (!). (6) Autorităţile române au solicitat asistență financiară din partea Uniunii și a altor instituții financiare internaționale cu scopul de a sprijini sustenabilitatea balanţei sale de plăți şi de a asigura menținerea rezervelor valutare la un nivel prudent chiar și în condiţii economice neprielnice. (7) România se confruntă în continuare cu dificultăți majore în ceea ce priveşte balanța de plăți, iar aceste amenințări justifică în continuare acordarea de asistență reciprocă de către Uniune, ADOPTĂ PREZENTA DECIZIE: Articolul 1 Uniunea continuă să acorde asistență reciprocă României, în completarea  asistenței  acordate  în temeiul Deciziei 2009/458|CE. Articolul 2 Prezenta decizie produce efecte de la data notificării. Articolul 3 Prezenta decizie se adresează statelor membre. Adoptată la Bruxelles, 12 mai 2011. Pentru Consiliu Președintele PINTER S. () JO L 150, 13.6.2009, p. 6.